Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 625/11/2202	Galanta, 6.3.2014
EEČ : 2-17-85-2014

U Z N E S E N I E

Trestná vec:	obvinený XXXXX  
Zločin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 27.7.2012, spisová značka 3 Pv 625/11/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
spoločným konaním s XXXXXom, stíhaným v samostatnom konaní od presne nezisteného času do 16.50 h dňa 28. 08. 2011 na vodnej nádrži zv. „Koleno v katastrálnom území mesta XXXXX, lovný revír č. XXXXX Mestskej organizácie Slovenského rybárskeho zväzu XXXXX, neoprávneným zásahom do výkonu rybárskeho práva v zmysle Zákona č. 139/2002 Z. z. o rybárstve v znení neskorších predpisov, chytili a bez povolenia lovili korýtko rybničné - škľabku veľkú (Anodonta cygnea) a korýtko maliarske (Unio pictorum) tým spôsobom, že ich v celkovom počte 1450 kusov vybrali z vodného porastu a nahádzali do prinesených plastových vedier a prepravky.

Uznesením prokurátora Okresnej prokuratúry Galanta zo dňa 27.7.2012, spisová značka 3 Pv 625/11/2202, bola určená obvinenému skúšobná doba v trvaní 18 mesiacov.
Odôvodnenie:
Uznesením prokurátorky Okresnej prokuratúry v Galante č. 3Pv 625/11-35 zo dňa 19.07.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX prečin pytliactva podľa § 310 ods. 1 Trestného zákona.
   
	Uznesenie nadobudlo právoplatnosť dňa 01.08.2012. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  osemnásť (18) mesiacov, počas ktorej mu neboli uložené žiadne osobitné obmedzenia ani povinnosti. Skúšobná doba obvinenému uplynula dňa 01.02.2014.

	Na základe zadovážených správ bolo zistené, že obvinený v skúšobnej dobe  súdom trestaný nebol a v súčasnosti sa proti nemu nevedie trestné stíhanie. Podľa výpisu z evidencie priestupkov bolo zistené, že v skúšobnej dobe nebol postihnutý za priestupok. Z miesta trvalého bydliska je hodnotený všeobecne, nebol prejednávaný komisiou verejného poriadku, ani neboli naňho podávané žiadne sťažnosti.

  Vzhľadom k vyššie uvedeným skutočnostiam bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka